ฆ่าเมีย-ยิงตัวหนีผิด หนุ่มพ่ายรักขม ง้อคืนดีไม่สําเร็จ
ก่อเหตุในสระบุรี ปลิดชีวิตบ้านนา,หนุ่มคนงานโรงปูนซิเมนต์ยิงปลิดชีพคาป่าละเมาะริมถนนเลียบคลองส่งน้ำที่ จ.นครนายก เพื่อหนีอาญาแผ่นดิน หลังหึงโหดจ่อยิงอดีตภรรยาตายอนาถคาปั๊มน้ำมันที่ จ.สระบุรี ชาวบ้านพบรถปิกอัพที่ใช้หลบหนีจอดติดหล่มอยู่ริมถนนขับต่อไปไม่ได้ ออกตามหาจนพบศพใช้ ปืนพก .38 ยิงระเบิดขมับตายสยองในป่าห่างกันไม่มาก สอบพบผู้ตายอยู่กินกับฝ่ายหญิงได้ 1 ปี ภายหลังมีปัญหาจนต้องแยกทางกัน ฝ่ายชายพยายาม ตามง้อขอคืนดี พอไม่เป็นผลเลยตัดสินปัญหาด้วย ความตาย ก่อนหนีไปฆ่าตัวตายในที่สุด,หนุ่มโรงปูนซีเมนต์ยิงปลิดชีพหนีคดีฆ่าอดีตภรรยาคาปั๊มน้ำมันรายนี้ เปิดเผยขึ้นเมื่อเวลา 16.00 น.วันที่ 26 ก.พ. ร.ต.ท.อาทิตย์ คะอังกุ รอง สว.(สอบสวน) สภ.บ้านนา จ.นครนายก รับแจ้งพบศพคนถูกยิงตายที่ริมถนนเลียบคลองส่งน้ำ บ้านเขาส่องกล้อง หมู่ 8 ต.เขาเพิ่ม จึงรายงานให้ผู้บังคับ บัญชาทราบ แล้วพร้อมด้วย ร.ต.อ.พจน์ อนุรีจันทร์ รอง สวป. นำกำลังตำรวจชุดสืบสวน พ.ต.ท.หญิงนันท์นภัส อิ่มพร นักวิทยาศาสตร์ (สบ 3) พฐ.จ.นครนายก นพ.ฐาปกรณ์ พรประภาศักดิ์ แพทย์เวร รพ.บ้านนา และเจ้าหน้าที่หน่วยกู้ภัยสว่างอาริยะ (จุดเขาเพิ่ม) เดินทางไปตรวจสอบที่เกิดเหตุในป่าละเมาะห่างจากถนนเลียบคลองส่งน้ำประมาณ 500 เมตร พบศพนายสมศักดิ์ บุ่งอุทุม อายุ 48 ปี อยู่บ้านเลขที่ 50 หมู่ 1 ต.ทับกวาง อ.แก่งคอย จ.สระบุรี และเป็นพนักงานโรงปูนซีเมนต์แห่งหนึ่งที่ อ.แก่งคอย จ.สระบุรี ศพนอนจมเลือด ใส่เสื้อแขนยาวสีดำ นุ่งกางเกงขายาวสีดำ มีบาดแผลถูกยิงด้วยกระสุนปืน .38 เข้ากกหูซ้ายกระสุนเจาะทะลุกกหูขวา 1 นัด มันสมองปนเลือดทะลักไหลนอง ข้างศพพบปืนทูตมรณะตกอยู่ ในรังเพลิงมีปลอกกระสุนคาอยู่ 2 ปลอก กระสุน 4 นัด ส่วนในกระเป๋าเสื้อมีกระสุน 5 นัด ตรวจสอบที่เกิดเหตุริมถนนห่างกันไม่มาก พบรถปิกอัพมิตซูบิชิสตราด้า สีเทา ทะเบียน บธ8 496 สระบุรี ของผู้ตายจอดติดหล่มขับต่อไปไม่ได้,สอบสวนทราบว่า เมื่อเย็นวันที่ 25 ก.พ.ที่ผ่านมา ผู้ตายก่อเหตุใช้ปืนพกจ่อยิง น.ส.บุญสนอง จำสิทธิ์ อายุ 37 ปี ลูกจ้างรายวันโรงปูนซีเมนต์ ทีพีไอ อดีตภรรยา ตายอนาถคาปั๊มน้ำมันพีทีไอ ริมถนนมิตรภาพขาล่อง หมู่ 5 ต.ทับกวาง อ.แก่งคอย จ.สระบุรี หลังตามง้อขอคืนดีแล้วอดีตภรรยาไม่ยอมใจอ่อน เลยตัดสินปัญหาด้วยความตาย หลังก่อเหตุขับรถปิกอัพมิตซูบิชิ สตราด้า หลบหนีมุ่งหน้าเข้าตัวเมืองสระบุรี เจ้าหน้าที่ตำรวจวิทยุสกัดจับแต่ไร้วี่แวว จึงระดมกำลังตามล่าจับกุมเต็มที่ กระทั่งชาวบ้านพบรถจอดติดหล่มด้วยความสงสัยออกตามหาจนพบศพดังกล่าว คาดนายสมศักดิ์ขับรถหนีติดหล่มขับต่อไปไม่ได้ เลยยิงตัวตายเพื่อหนีความผิด จึงประสานพนักงานสอบสวน สภ.แก่งคอย จ.สระบุรี เพื่อดำเนินการต่อไป,ด้าน พ.ต.อ.ไพโรจน์ ตรีโสภณ สภ.แก่งคอย กล่าวว่า ได้รับรายงานผู้ต้องหาฆ่าอดีตภรรยา ยิงตัวตายเพื่อหนีความผิดแล้ว จากการสืบสวนทราบว่า นายสมศักดิ์แต่งงานอยู่กินกับ น.ส.บุญสนอง ได้ประมาณ 1 ปี จนเมื่อ 3-4 เดือนที่ผ่านมาทั้งคู่มีปัญหาทางครอบครัวจนต้องแยกทางกัน จากนั้นฝ่ายหญิงมาทำงานที่โรงงานปูนซีเมนต์ทีพีไอ และฝ่ายชายพยายามตามง้อขอคืนดี จนอดีตภรรยาส่งขอความผ่านทางไลน์ว่า เมื่อเลิกกันแล้วจะมาตามง้อขอคืนดีทำไมอีก จนเมื่อ 2-3 วันที่ผ่านมานายสมศักดิ์ติดต่อขอซื้อปืนเพื่อนมาไม่ได้จ่ายเงิน แต่เอาพระเครื่องไปแลกแทน กระทั่งมาก่อเหตุยิงอดีตภรรยาเสียชีวิต แล้วหลบหนีจนถูกเจ้าหน้าที่ตำรวจระดมกำลังตามล่าจับกุมเต็มที่ อาจทำให้ผู้ตายเครียดหมดทางออก ตัดสินใจยิงตัวตายเพื่อหนีความผิดในที่สุด
หนุ่มคนงานโรงปูนซิเมนต์ยิงปลิดชีพคาป่าละเมาะริมถนนเลียบคลองส่งน้ำที่ จ.นครนายก เพื่อหนีอาญาแผ่นดิน หลังหึงโหดจ่อยิงอดีตภรรยาตายอนาถคาปั๊มน้ำมันที่ จ.สระบุรี ชาวบ้านพบรถปิกอัพที่ใช้หลบหนีจอดติดหล่มอยู่ริมถนนขับต่อไปไม่ได้ 
ฆ่าเมียแล้วยิงตัวตาย,นครนายก,สมศักดิ์ บุ่งอุทุม,บุญสนอง จำสิทธิ์,ข่าวหน้า1